સામાન્ય રીતે એવું સાંભળવામાં આવે કે પિતાનુ દેવું પુત્ર ચુકાવે , પણ અહીં તો ઉલ્ટી ગંગા વહી છે . અહીં પુત્ર પિતાના શત્રુ સાથે કૅરિયર શરૂ કરવા જઈ રહ્યો છે . હા જી , અમે વાત કરીએ છીએ સન્ની દેઓલ અને તેમના પુત્ર કરણ દેઓલ વિશે . કરણ દેઓલ ટુંકમાં જ પોતાનું ફિલ્મી કૅરિયર યશ રાજ ફિલ્મ્સ સાથે શરૂ કરવા માંગે છે . આપને જણાવી દઇએ કે સન્ની દેઓલ અને યશ ચોપરાએ માત્ર એક જ ફિલ્મમાં સાથે કામ કર્યું છે અને તે હતી ડર . તેમાં સન્નીના હકારાત્મક પાત્ર ઉપર શાહરુખ ખાનનું નકારાત્મક પાત્ર ભારે પડી ગયુ હતું . તે વખતે સન્ની દેઓલે યશ ચોપરા સામે આક્ષેપ કર્યો હતો કે તેમણે તેમનો રોલ સારો નહોતો લખ્યો અને શાહરુખને વધુ મહત્વ આપ્યુ હતું . તે પછી સન્નીએ ક્યારેય વાયરએફ સાથે કામ કર્યુ નહીં . જોકે તેમના પુત્ર કરણ દેઓલે યશ રાજ ફિલ્મ્સ સાથે જ ફિલ્મી ઇનિંગ શરૂ કરવા અંગે વિચાર્યું છે . તેની પાછળ આ કારણ પણ હોઈ શકે છે કે તાજેતરમાં જે પણ નવા કલાકારો ચર્ચામાં આવ્યાં છે , તે તમામ યશ રાજની શોધ છે . તેથી કદાચ કરણ પોતાના પિતાનો ગુસ્સો ભુાવી પોતાની સફળતાની ચાહતે યશ રાજ કૅમ્પમાં ઘુસવાનો પ્રયત્ન કરતાં હોય . નોંધનીય છે કે કરણે યમલા પગલા દીવાના 2 ફિલ્મમાં દિગ્દર્શક સંગીત સિવાન સાથે સહાયક દિગ્દર્શક તરીકે કામ કર્યું છે .